section_heading: O turneji
paragraph_text: Pozornica je bila dotjerana s puno stuba, 2 velika LCD ekrana na kojima su se prikazivale slike Rihanne i posebne snimke napravljene tijekom koncerta, 6 tankih LCD ekrana postavljena 3 lijevo 3 desno. Pozornicu su također ukrašavale tisuće svjetala različitih boja, te ogroman LCD ekran na sredini pozornice koji je bio fokusiran na Rihannino nastupanje. Pozornica je također bila opremljena pirotehnikom i različitim potpornjima koje su Rihanna i plesači koristili tijekom nastupa, njeni prateći pjevači i sastav bili su na svakoj strani pozornice. U australskom dijelu turneje pozornica je bila opremljena i s malom rastućom platformom u centru ili ispred pozornice.